# data[].attributes.body
På læreruddannelsen skal du have i alt 24 moduler af 10 ECTS i løbet af din studietid.

Du skal have tre undervisningsfag a la dansk, biologi og matematik. Hver undervisningsfag består af tre eller fire moduler.

Du skal have en række lærerfaglige moduler, hvor du lærer alt fra at planlægge undervisning, samarbejde med forældre, arbejde med børn med diagnoser mv.

Du skal have tre praktikperioder, hvor du er ude i grundskolen i alt seks uger per praktikperiode.

Du skal vælge nogle specialiseringsmoduler, hvor du kan fordybe dig i alt fra kodning til klasselærerrollen.

Du skal have to bachelormoduler, som afslutter undervisningen.

Her vises, hvordan et modul som udgangspunkt er opbygget. Når du starter på uddannelsen vil du erfare, at hvert modul har en række justeringer til standardmodellen. Dette ser du, når du kommer ind på dine uddannelsesmoduler

# data[].attributes.body
I Milepæl 1 skal du læse 100 - 300 sider, som du skriver "fordybelses-abstrakt" til.

Det vil tage dig 1- 2 dage at læse en tekst på cirka 30 sider, når du skal studere denne og behandle teksten i et "fordybelses-abstrakt" (herefter "abstrakt").

Milepæl 1 godkendes af din underviser, når I afholder jeres milepæl 1 online samtale.

Til milepæl 1 samtalen taler I om dit arbejde, underviserens feedback, dine spørgsmål til modulet og dit arbejde i modulet.
Din underviser indkalder til online-mødet, når hun/han har givet feedback på dine abstrakter.

Milepæl 1 skal være godkendt senest 25. februar/25. september (afhængig af forårs-/efterårssemester). Du har i alt cirka fem måneder til at gennemføre dine tre moduler per semester - du har nok at lave!

Se venligst denne skærmoptagelse om arbejdet i milepæl 1

# data[].attributes.body
I milepæl 2 skal du studere mellem 300 - 600 siders litteratur.

Dette studiearbejde vil tage dig cirka en - to måneder.

Du skriver abstrakt til hver tekst og løser eventuelle opgaver (hvis du får opgaver er disse indrettet sådan, at de støtter dig i din kommende undersøgelse. Du får aldrig en opgave for opgavens skyld!).

Du modtager feedback på dit arbejde fra din underviser i din OneNote portfolio, hvor alt dit studiearbejde er samlet.

Din underviser indkalder til et milepæl 2 online møde, hvor I formulerer dit undersøgelsesspørgsmål, som du vil afprøve i grundskolen.

I denne skærmoptagelse gennemgås milepæl 2.

# data[].attributes.body
I milepæl 3 påbegynder du dit professionsessay (afrapportering om din undersøgelse), hvor du skriver en indledning til din undersøgelse, samt "Undersøgelsesspørgsmålets relevans for grundskolen".

Se eksempler på undersøgelser og professionsessay på DIGI-bloggen. Hvis du skriver "ADDU" i søgefeltet ser du første semester undersøgelser udført af studerende på Den digitale læreruddannelse.

I milepæl 3 finder du også en grundskole, hvor du kan afprøve din undersøgelse. Det er afgjort en fordel at have vikararbejde på en skole, så du har let adgang til en skoleklasse.

Du læser teori om, hvordan du vil observere klassen som forberedelse til din egen undervisning.

I denne skærmoptagelse introduceres du til studiearbejdet i milepæl 3

# data[].attributes.body
I milepæl 4 observerer i din klasse hvor du skal undervise.

Du planlægger, gennemfører, evaluerer og udvikler din undervisning.

Du underviser typisk i 3 - 7 moduler per undersøgelse.

Du færdiggør dit professionsessay om din undersøgelse i skolen.

Du får løbende vejledning fra din underviser, når du har behov. Du er ALDRIG ALENE.

Du får godkendt dit professionsessay og DIGI-talk. Se professionsessays og DIGI-talks på DIGI-bloggen

I denne skærmoptagelse ser du ind i milepæl 4 i dit modul.

# data[].attributes.body
I milepæl skriver du "feed-forward", hvilket vil sige at du sammenfatter, hvad du har lært i modulet personligt som fagligt.

Du får brug for dit feed-forward i dine næste moduler, praktikperioder og bachelorprojekt.

Du skriver dit feed-forward til dig selv - og din underviser godkender dette og hele modulet i milepæl 5.

Du kan på Info-siden på dit modul se "Årets gang på DIGI", hvor der står, hvornår dit modul skal godkendes.

Du introduceres til arbejdet i milepæl 5 i denne "Mission Impossible" animationsfilm lavet i Powtoon. Når du er nået til milepæl 5 har du bevist overfor dig selv, at læreruddannelsen afgjort er en mulig mission for dig!

# data[].attributes.body
Du har læst om dine uddannelsesmoduler i det digitale værktøj "Padlet". Hvis du vil bruge Padlet i din egen undervisning, kan du slå kommentarmulighed til, hvorved eleverne kan kommentere på dine "post-its" og hinandens "post-its".

Du kommer til at have adgang til værktøjet via Studietube.dk/skoletube.dk. Mange skoler har også købt adgang til skoletube.dk, og du bliver klædt godt på til at mestre digitale værktøjer fra denne pakke.

Det eneste værktøj, som du ikke kommer til at arbejde i på denne uddannelse er PowerPoint. Vi er kommet så meget videre end PowerPoint, så der er ingen grund til at kede elever med dine PowerPoints eller lade dem kede hinanden med deres egne PowerPoints...

I introduktionsprogrammet bliver du præsenteret for diverse programmer, hvorved du måske finder dine favoritter, som du vil bruge i din egen undervisning.

# data[].attributes.headline
Dine uddannelsesmoduler forklaret via en tegneserie

# data[].attributes.subject
Dine uddannelsesmoduler forklaret via en tegneserie

# data[].attributes.body
Hvis du foretrækker at læse en tegneserie kan du læse om dit arbejde i modulerne via denne tegneserie lavet i værktøjet Pixton

# data[].attributes.attachment_link.title
De fem milepæl på Den digitale læreruddannelse

# data[].attributes.attachment_link.description
I denne tegneserie gennemgås den projektorganiserede arbejdsform eksemplificeret ved milepæl 1